|  |  |  |  |  |
| --- | --- | --- | --- | --- |
| Европейски съюз |  | logo-bg-right-no-back |  |  |
| ЕВРОПЕЙСКИ ЗЕМЕДЕЛСКИ ФОНД ЗА РАЗВИТИЕ НА СЕЛСКИТЕ РАЙОНИ –  ЕВРОПА ИНВЕСТИРА В СЕЛСКИТЕ РАЙОНИ | | | | |
| СНЦ „МЕСТНА ИНИЦИАТИВНА ГРУПА – ОБЩИНА МАРИЦА“ | | | | |

**Общи условия за осъществяване на дейностите по проектите към стратегия за ВОМР на МИГ – Община Марица**

1.Получателят на финансовата помощ изпълнява проекта в съответствие с нормативните и договорните правила при спазване на условията на ПРСР, предоставяща финансова помощ.

2.Крайният срок за изпълнение на дейностите по проектите към стратегия за ВОМР, финансирани от ЕЗФРСР, е до 30 юни 2023 г.

3.Получателят на финансова помощ е длъжен незабавно да уведоми УО на ПРСР 2014 - 2020 г., ДФЗ и МИГ за всяко обстоятелство, което би могло да възпрепятства или забави осъществяването на дейностите по проекта.

4.За периода от датата на подаване на формуляра за кандидатстване до изтичане на срока на мониторинг по отношение на бенефициента или на съответното задължено лице не следва да е налице обстоятелство, определящо кандидата като недопустим съгласно Условията за кандидатстване.

5.За периода от подаване на формуляра за кандидатстване до изтичане на срока за мониторинг бенефициентите са длъжни да не получават публична финансова помощ от държавния бюджет или от бюджета на Европейския съюз за активите и/или дейностите, за които са получили финансова помощ по административния договор.

6.Когато получателят на помощта не изпълнява свои нормативни или договорни задължения след изплащане на финансова помощ, ДФЗ може да поиска връщане на вече изплатени суми заедно със законната лихва върху тях и/или да прекрати всички договори, сключени с получателя. В тези случаи ДФЗ определя размера на средствата, които трябва да бъдат възстановени от получателя, като взема предвид вида, степента и продължителността на неизпълнението.

7.Държавен фонд "Земеделие" може да поиска връщане на вече платени суми заедно със законната лихва върху тях, когато получателят на финансовата помощ:

- е представил декларация с невярно съдържание и/или документ с невярно съдържание, неистински или преправен документ, и/или изкуствено е създал условия за изпълнение на изискванията за получаване на финансова помощ, за да извлече облага в противоречие с целите на тази наредба;

- е получил или е одобрен за получаване на допълнителна публична финансова помощ за дейности, финансирани по реда на тази наредба;

- не изпълнява задълженията си по чл. 72 от Наредба 22.

8.Получателят на помощта дължи връщане на изплатено окончателно плащане, когато ДФЗ установи, че получателят:

- или негов законен или упълномощен представител попада в някоя от категориите, определени в чл. 12, ал. 3 от Наредба 22;

- попада в хипотезите по чл. 21 или 22 от Закона за предотвратяване и установяване на конфликт на интереси и/или представляващият получателя или член на управителния му орган, както и временно изпълняващ такава длъжност, е свързано лице по смисъла на § 1, т. 1 от допълнителната разпоредба на Закона за предотвратяване и установяване на конфликт на интереси с лице, заемащо публична длъжност в УО и/или РА, което е участвало при одобряването на проектното предложение от кандидат към стратегия за ВОМР или на искане за плащане.

9.При неизпълнение на задължение по чл. 72 от Наредба 22 ДФЗ писмено предупреждава получателя на помощта за констатираното неизпълнение и санкциите, които се налагат за този случай, като Получателят на помощта може да отстрани нередовностите в едномесечен срок от получаване на писменото предупреждение. Срокът се смята спазен, ако информацията и/или документите са депозирани в деловодството на ДФЗ в посочения срок. Получателят на помощта не се санкционира, когато отстрани в срок нередовностите. В случай на неизпълнение на задълженията в определения срок получателят на помощта дължи връщане на получената помощ ведно със законната лихва към нея.

10.Страните по договора не отговарят за неизпълнение на задължение, ако то се дължи на непреодолима сила или извънредно обстоятелство. В тези случаи получателят на помощта или упълномощено от него лице е длъжен да уведоми писмено ДФЗ за възникването на непреодолима сила или извънредно обстоятелство и да приложи достатъчно доказателства във връзка с това в срок до 15 работни дни от датата, на която получателят или упълномощеното лице е в състояние да го направи. Срокът се смята спазен, ако информацията и/или документите са депозирани в деловодството на ДФЗ за ЕЗФРСР в посочения срок.

11.Получателят на финансовата помощ е длъжен да води всички финансови операции, свързани с подпомаганите дейности, в отделна аналитична счетоводна сметка.

12.Получателят е длъжен да организира подробна счетоводна отчетност, която да е достатъчна за установяване и проследяване на възстановим и невъзстановим ДДС по всеки договор.

13.Ползвателите на помощ застраховат активите, предмет на подпомагане, за срока, рисковете и при условията, посочени в договора за предоставяне на финансова помощ.

13.1.Договорът за застраховка се сключва в полза на Държавен фонд „Земеделие“ - Разплащателната агенция.

а) при тотална щета на застрахованото имущество в резултат на събитие, покрито по условията на договора за застраховка, застрахователят изплаща обезщетението на Държавен фонд „Земеделие“ - Разплащателната агенция до размера на отпуснатата финансова помощ

б) при частично погиване на застрахованото имущество обезщетението се изплаща на бенефициента.

13.2. Бенефициентът трябва да внесе еднократно целия размер на застрахователната премия за срока на застраховката и да подновява ежегодно договора до изтичане на мониторинговия период.

13.3. При подаване на искане за окончателно плащане бенефициента следва да представи застрахователна полица, валидна за срок от минимум 12 месеца. Ежегодно, в срок до изтичане срока на валидност на застрахователната полица (в случаите, когато договорът за застраховка не покрива целия срок на мониторинг), бенефициентът се задължава да представя пред Държавен фонд „Земеделие“ - Разплащателната агенция подновената застрахователна полица, валидна за период поне от една година, считано от датата, на която е изтекла валидността на предходната полица, ведно с платежни документи за изцяло платена застрахователна премия.

13.4. Застрахователната премия е за сметка на бенефициента.

13.5.Застраховката следва да покрива рисковете, посочени в приложение към административния договор.

13.6. Със сумата на застрахователното обезщетение по т. 13.1, когато то се изплаща на Държавен фонд „Земеделие“ - Разплащателната агенция, се намалява размерът на задължението на бенефициента към Държавен фонд „Земеделие“ - Разплащателната агенция. В случай на отказ от изплащане на застрахователното обезщетение или когато неговият размер е по-малък от изплатената за погиналия актив финансова помощ, бенефициентът дължи възстановяване на получената финансова помощ, респ. на разликата между размера на получената финансова помощ и изплатеното на Държавен фонд „Земеделие“ - Разплащателната агенция обезщетение. Когато действителната стойност на погиналия актив, определена към датата на настъпване на застрахователното събитие, е по-малка по размер от изплатената за актива финансова помощ, за целите на изчисление на дължимата от бенефициента сума по предходното изречение се взема предвид действителната стойност на актива.

13.7. При настъпване на частична щета бенефициентът е длъжен в подходящ срок да възстанови функционалността на подпомогнатия актив, като уведоми Държавен фонд „Земеделие“ - Разплащателната агенция за това обстоятелство.

13.8. В случай че е настъпила тотална щета на подпомаган актив бенефициентът се задължава незабавно и писмено да уведоми застрахователя и Държавен фонд „Земеделие“ - Разплащателната агенция за това, като в уведомлението до Държавен фонд „Земеделие“ - Разплащателната агенция има право да поиска от Държавен фонд „Земеделие“ - Разплащателната агенция да му бъде предоставена възможност да замени погиналия актив с друг, нов актив, притежаващ поне аналогични технически характеристика/спецификации с погиналия. В тези случаи Държавен фонд „Земеделие“ - Разплащателната агенция извършва преценка за обоснованост на разходите за новия актив при спазване на изискванията, посочени в Условията за кандидатстване, като при определяне на размера на допустимите разходи за погиналия актив се взема предвид действителната стойност на погиналия актив, определена към датата на настъпване на застрахователното събитие, когато тя е по-ниска от първоначално договорения размер на допустимите разходи. При разлика между размера на цената на новозакупения актив и тази, определена при спазване на изискванията по предходното изречение, Държавен фонд „Земеделие“ - Разплащателната агенция удържа частта от дължимото му застрахователно обезщетение, съответстваща на тази разлика.

13.9. След закупуване на новия актив и представяне на всички документи, удостоверяващи направения разход, Държавен фонд „Земеделие“ - Разплащателната агенция дава писмено съгласие пред застрахователя за изплащане на застрахователното обезщетение в полза на бенефициента, като удържа в своя полза разликата по точка 13.8 (ако такава е налице).

14.Получателят на помощта е длъжен да предоставя на УО на ПРСР 2014 - 2020 г., ДФЗ и МИГ всяка поискана информация за осъществяването на дейността по проекта.

15.Получателят на помощта е длъжен да предоставя достъп до документи и да съдейства за осъществяване на проверки, осъществявани от надлежно упълномощените представители на УО на ПРСР 2014 - 2020 г., на ДФЗ и МИГ, Сметната палата, Европейската комисия и Европейската сметна палата, Европейската служба за борба с измамите, Изпълнителна агенция "Сертификационен одит на средствата от европейските земеделски фондове", както и на всеки упълномощен външен одитор в срок до 5 години, считано от последното плащане по споразумението за предоставяне на финансова помощ, както и да осигурява всякакви документи и информация, които ще подпомогнат проверките.

16.Ако УО на ПРСР 2014 - 2020 г. или Европейската комисия направи оценяване и/или наблюдение на ПРСР 2014 - 2020 г., ОПОС 2014 - 2020 г., ОПРЧР, ОПИК, ОПНОИР или ПМДР, получателят на помощта поема задължението да осигури на тях и/или на упълномощените от тях лица всякакви документи и информация, които ще подпомогнат оценяването или наблюдението.

17.Длъжностните лица на УО на ПРСР 2014 - 2020 г. и на ДФЗ и МИГ и представителите на Европейската комисия са длъжни да се легитимират пред получателя на помощта и да извършват проверки в съответствие с предоставените им правомощия.

**Условия, отнасящи се до осъществяване на дейностите по проектите на получателите на финансова помощ от ЕЗФРСР**

18.Получателят на финансова помощ е длъжен да:

1. съхранява всички документи, свързани с подпомаганите дейности;

2. използва закупените/подобрените/реконструирани/изградени въз основа на одобрения проект активи по предназначение;

3. не прехвърля собствеността върху активите - предмет на подпомагане, под каквато и да е форма с изключение на случаите, когато това се изисква по закон;

4. не преотстъпва ползването на активите - предмет на подпомагането, под каквато и да е форма;

5. не променя местоположението на подпомогнатата дейност;

6. не преустановява подпомогнатата дейност.

19.Изискването по т. 18, подточка 2, 3 и 4 не се прилага при подмяната на оборудване с изтекъл амортизационен срок. Подмяната с новото оборудване, придобито със средства от ЕЗФРСР, се осъществява след одобрение от ДФЗ.

Изискването на т. 18, подточка 4 не се прилага за инвестиция, за която в проектното предложение е обосновано, че обичайното й предназначение е свързано с преотстъпване на правото на ползване на трети лица или когато това се изисква по закон. Изключението не се прилага, когато предоставянето на актива - предмет на инвестицията, на трети лица е за извършване на услуга с този актив.

20.Изискването на т. 18, подточка 5 не се прилага, когато промяната на местонахождението на придобита техника и оборудване е в резултат на промяна на адреса на офиса на територията на МИГ. В този случай промяната на местонахождението на активите, придобити със средства от ЕЗФРСР, се извършва след одобрение на ДФЗ.

21.Получателят е длъжен да изпълнява задълженията по т.18 за срок от:

- три години след извършване на окончателното плащане, когато е малко или средно предприятие по смисъла на чл. 3 от Закона за малките и средните предприятия;

- десет години от датата на сключване на договора, когато е предоставена държавна или минимална помощ;

- пет години след извършване на окончателното плащане за всички останали случаи.

22.Одобреният проект за финансиране от ЕЗФРСР се изпълнява в срок до тридесет и шест месеца.

23.Получателят на финансова помощ, който е възложител по Закона за обществените поръчки, провежда съответната процедура за избор на изпълнител/и на дейностите по проекта след сключване на договора за финансова помощ с изключение на процедурите за избор на изпълнител/и за разходи, извършени преди подаване на проектното предложение.

24.Получателят представя на ДФЗ списък на планираните обществени поръчки в ИСУН по образец, утвърден от изпълнителния директор, в срок до 20 работни дни от датата на сключване на договора.

25.Крайният срок за публикуване на решението за откриване на процедурите за възлагане на обществена поръчка за избор на изпълнител за всички разходи в проекта с изключение на разходите, извършени преди подаване на проектното предложение, е до два месеца от датата на сключване на договора за предоставяне на финансова помощ. Получателят уведомява ДФЗ чрез ИСУН за публикуване на всяко решение за откриване на процедура за възлагане на обществена поръчка в срок до 7 работни дни от датата на публикуването.

26.За проект, по който е сключен договор за предоставяне на финансова помощ въз основа на представен технически проект, срокът за публикуване на решението за откриване на процедура за възлагане на обществена поръчка за избор на изпълнител за всички разходи в проекта с изключение на разходите, извършени преди подаване на проектното предложение, е до 4 месеца от датата на сключване на договора. Получателят уведомява ДФЗ чрез ИСУН за публикуване на решението за откриване на процедура за възлагане на обществена поръчка в срок до 7 работни дни от датата на публикуването.

27.Държавен фонд "Земеделие", осъществява предварителна проверка и последващ контрол на процедурите за обществени поръчки съгласно утвърдени от изпълнителния директор на ДФЗ процедури.

28.Указанията, дадени от ДФЗ при осъществяване на предварителната проверка на планираните обществени поръчки за избор на изпълнител на всички дейности по проекта, са задължителни за получателя на помощта.

29.Държавен фонд "Земеделие", осъществява предварителната проверка на процедурите за обществени поръчки в срок до 20 работни дни от получаване на списъка по т.24.

30.Държавен фонд "Земеделие", извършва последващ контрол на процедурите за обществени поръчки в срок до 4 месеца от получаване на документите за проведената процедура за избор на изпълнител.

31.Когато в процеса на обработка на документи и/или информация ДФЗ установи необходимост от предоставяне на становище и/или информация от други органи или институции, нормативно или договорно установеният срок за произнасяне се счита удължен с периода от датата на изпращането на запитването до датата на получаването на становището и/или информацията.

32.За възложители по Закона за обществените поръчки ДФЗ може да преценява обосноваността на разходите на представения работен/технически проект чрез съпоставяне с референтни разходи или с оценяваща комисия.

33.За получатели по чл. 49, ал. 2, т. 2 от Закона за управление на средствата от Европейските структурни и инвестиционни фондове ДФЗ може да преценява обосноваността на разходите по представения работен/технически проект чрез референтни разходи, сравняване на различните оферти или комисия за оценка при спазване на условията на ПМС № 189.

34.Получателят може да подаде заявление за промяна на договора за предоставяне на финансова помощ чрез ИСУН. Към заявлението се прилагат доказателствата, необходими за преценката на основателността му.

Не се допуска изменение и/или допълнение на договора за финансова помощ, което:

А) засяга основната цел на дейността и/или променя предназначението на инвестицията съгласно одобрения проект;

Б) води до несъответствие с целите, дейностите, изискванията и критериите за оценка;

В) води до увеличение на стойността на договорената финансова помощ.

35.Получателят на финансова помощ може да поиска удължаване на срока за изпълнение на проекта, до срока, определен в чл. 66, ал. 2 от Наредба № 22.

36.Местната инициативна група уведомява чрез ИСУН ДФЗ за одобреното заявление за промяна на договора за предоставяне на финансова помощ в ДФЗ не по-късно от два месеца преди изтичането на срока на договора с получателя на финансова помощ.

37.В срок до един месец от подаването на заявлението за промяна ДФЗ приема или отхвърля исканата промяна.

38.Когато в процеса на обработка на документи и/или информация ДФЗ установи необходимост от предоставяне на становище и/или информация от други органи или институции, нормативно или договорно установеният срок за произнасяне се счита удължен с периода от датата на изпращането на запитването до датата на получаването на становището и/или информацията. Допълнителна информация се изисква чрез ИСУН.

**Условия и ред за изплащане на финансова помощ от ЕЗФРСР за осъществяване на проектите от стратегията за ВОМР на МИГ – Община Марица**

39.Финансовата помощ се изплаща след извършване на дейностите по проекта.

40.1.За инвестиционни проекти е допустимо авансово плащане в съответствие с чл. 45 от Регламент (EC) № 1305/2013 и при спазване на условията на договора.

40.2.Междинно плащане може да се извърши при условие, че е предвидено в проекта и в договора за предоставяне на финансова помощ.

40.3. Окончателно плащане се заявява след извършване на дейностите по проекта, но не по-късно от един месец след изтичане на срока за изпълнението му, определен в договора.

41.Искането за плащане и приложените към него документи, включително и формулярът за мониторинг, съгласно приложение № 12 от Наредба 22се подават в ИСУН от получателя или упълномощено от него лице, което следва да представи изрично нотариално заверено пълномощно.

42.Искане за плащане и приложените към него документи могат да бъдат изцяло или частично оттеглени от получателя по всяко време в писмена форма, като оттеглянето поставя получателя в положението, в което се е намирал преди подаването на оттеглените документи.

43.Когато получателят е уведомен от ДФЗ за наличие на несъответствие и/или нередност в документите или за намерение да бъде извършена проверка/ посещение на място, или когато при проверката/посещението на място се установи нередност, не се разрешава оттегляне по отношение на документите, засегнати от нередността. В този случай получателят се уведомява писмено за отказ на направеното искане за оттегляне.

44.При оттегляне на искане за плащане, което не попада в обхвата на чл. 80, ал. 3 от Наредба 22, образуваното административно производство се прекратява, а получателят има право да подаде ново искане в случай, че срокът за окончателно плащане не е изтекъл.

45.Документите по т.41 се представят във формат "pdf", сканирани от оригинал или от нотариално заверено копие. Документите се номерират и подписват лично от получателя, преди да се сканират и да се прикачат в ИСУН.

46.Искането за плащане и приложените към него документи могат да бъдат коригирани по всяко време след подаването им в случай на очевидни грешки, признати от ДФЗ въз основа на цялостна преценка на конкретния случай и при условие, че получателят е действал добросъвестно. Държавен фонд "Земеделие" може да признае очевидна грешка само ако тя може да бъде непосредствено установена при техническа проверка на информацията, съдържаща се в искането за плащане и приложените документи. Не се допуска коригиране на искане за плащане и приложените към него документи извън случаите на очевидни грешки.

47.Авансово плащане е допустимо, ако надвишава левовата равностойност на 2000 евро и е в размер до 50 на сто от публичната помощ, свързана с инвестицията. Получател, който е възложител по чл. 5 и 6 от Закона за обществените поръчки, може да заяви авансово плащане не по-късно от шест месеца след съгласуване на обществената поръчка и сключване на допълнително споразумение към договора за предоставяне на финансовата помощ за вписване на избрания изпълнител.

47.1.Авансово плащане може да бъде заявено не по-рано от 10 работни дни и не по-късно от 6 месеца от датата на сключване на договора за предоставяне на финансова помощ.

47.2.При авансово плащане получателят представя банкова гаранция в полза на ДФЗ в размер 100 на сто от стойността на авансовото плащане, когато това е предвидено в съответните наредби за прилагане на ПРСР 2014 - 2020 г.

Срокът на валидност на банковата гаранция трябва да покрива срока на договора за предоставяне на финансова помощ, удължен с 6 месеца.

Банковата гаранция се освобождава, когато ДФЗ установи, че сумата на одобрените за плащане разходи, съответстваща на финансовата помощ, свързана с инвестицията, надхвърля сумата на аванса.

47.3.За проект, по който получателят е възложител по Закона за обществените поръчки, авансовото плащане се изплаща след провеждане на всички процедури и сключване на договор за избор на изпълнител по Закона за обществените поръчки.

48.При кандидатстване за авансово плащане получателят на финансова помощ подава искане за авансово плащане по образец, утвърден от изпълнителния директор на ДФЗ, в областната дирекция на фонда по място на извършване на инвестицията и прилага документи, посочени в образеца на искането.

50.Областната дирекция на ДФЗ извършва преглед на документите в присъствието на получателя на помощта.

51.В случай на липса или нередовност на документите по искането за авансово плащане областната дирекция на ДФЗ връща документите на получателя на помощта заедно с писмено изложение на липсите и нередовностите.

52.След отстраняване на констатираните нередовности получателят на помощта има право в срока по чл. 81, ал. 2  от Наредба 22 отново да подаде искане за авансово плащане.

53.В срок до 20 работни дни от подаване на искане за авансово плащане ДФЗ изплаща одобрената сума или мотивирано отказва авансовото плащане със заповед на изпълнителния директор на ДФЗ.

54. Междинно плащане е допустимо за одобрена обособена част от проекта съгласно приложимата наредба към съответната мярка от ПРСР 2014 - 2020 г. и не повече от един път за проекти, за които няма публикувани наредби по съответните мерки по ПРСР 2014 - 2020 г.

55.Междинно плащане може да бъде заявено не по-късно от четири месеца преди изтичане на крайния срок за изпълнение на проекта.

56.При кандидатстване за междинно или окончателно плащане по проекти, за които няма публикувани наредби по съответните мерки по ПРСР 2014 - 2020 г. и се изпълняват при условията и по реда, определени в съответната стратегия за ВОМР, получателят на помощта подава искане за плащане по образец, утвърден от изпълнителния директор на ДФЗ, в областната дирекция на фонда по място на изпълнение на проекта и прилага документите, указани в искането за плащане.

57. При кандидатстване за междинно или окончателно плащане по проекти, за които няма публикувани наредби по съответните мерки по ПРСР 2014 - 2020 г. и се изпълняват при условията и по реда, определени в съответната стратегия за ВОМР, получателят на помощта подава искане за плащане по образец, утвърден от изпълнителния директор на ДФЗ, в областната дирекция на фонда по място на изпълнение на проекта и прилага документите, указани в искането за плащане.

58.Областната дирекция на ДФЗ извършва преглед на документите в присъствието на получателя на помощта.

59.В случай на липса или нередовност на документите областната дирекция на фонда връща документите на получателя на помощта заедно с писмено изложение на липсите и нередовностите.

60.Получателят на помощта има право в срока по чл. 83, ал. 2 от Наредба №22 отново да подаде искане за плащане.

61.Държавен фонд "Земеделие", има право да изиска и допълнителни документи, свързани с проекта.

62.В срок до три месеца от подаване на искането за плащане, ДФЗ:

1. извършва административна проверка на представените документи, заявените данни и други обстоятелства, свързани със искането за плащане включително посещения на място;

2. може да извърши проверка на място за установяване на фактическото съответствие с представените документи, като:

а) проверката на място се извършва в присъствието на получателя, упълномощен негов представител или служител;

б) след приключване на проверката на място служителят на ДФЗ представя протокола с резултатите от проверката за подпис на лицето по буква "а", което има право да напише в протокола обяснения и възражения по направените констатации;

в) копие от протокола по буква "б" се предоставя на получателя, упълномощения негов представител или служител веднага след приключване на проверката на място;

г) в случай че получателят на помощта, упълномощен негов представител или служител не е открит при извършване на проверката на място, ДФЗ уведомява получателя, като му изпраща копие от протокола;

д) в срок до 10 работни дни от получаването на протокола за проверката на място получателят може да направи възражения и да даде обяснения по направените констатации пред изпълнителния директора на ДФЗ;

3. одобрява или мотивирано отказва изплащането на финансовата помощ;

4. изплаща одобрената финансова помощ;

5. уведомява писмено получателя и МИГ за извършеното плащане.

63.В случай на непълнота и неяснота на заявените данни и посочените факти ДФЗ уведомява писмено получателя, който в срок до 10 работни дни от деня на уведомяването може да отстрани констатираните непълноти или неясноти чрез представяне на допълнителни и/или нови документи.

64.Срокът по т.62 може да се удължава:

1. когато е изпратено писмо за отстраняване на нередовности или по дадено искане за плащане е необходимо становище на други органи или институции - със срока за получаване на отговор;

2. когато се провежда контролна проверка въз основа на Приложение I, т. 4 от Делегиран регламент (ЕС) № 907/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета във връзка с разплащателните агенции и други органи, финансовото управление, уравняването на сметки, обезпеченията и използването на еврото (ОВ, L 255/18 от 28 август 2014 г.) - с не повече от един месец;

3. със заповед на изпълнителния директор на ДФЗ, когато в резултат от дейностите по т.62 са събрани документи и/или информация, които създават съмнение за нередност до установяване от ДФЗ на всички факти и обстоятелства, необходими за изясняване на случая, а при установени съмнения за наличие на престъпни обстоятелства - до постановяване на влязъл в сила акт на компетентния орган.

65.В случаите на съмнения за нередности или установени съмнения за наличие на престъпни обстоятелства констатирани в резултат от дейностите по т.62, ДФЗ уведомява кандидата за удължаването на срока по чл.85, ал.1 от Наредба 22 .

66.Плащанията се изчисляват на основа на приетите за допустими и реално извършени разходи след извършване на проверките по т. 62, подточка 1 и 2 и при спазване на чл. 63 от Регламент за изпълнение (ЕС) № 809/2014 на Комисията от 17 юли 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие, наричан по-нататък "Регламент № 809/2014".

67.Изпълнителният директор на ДФЗ може със заповед да откаже изплащането на част или на цялата помощ, когато:

- установи нередовност на документите или непълнота или неяснота на заявените данни и посочените факти по реда т. 62, подточка 1 и 2;

- установи несъответствие с целите, дейностите и изискванията, определени с тази наредба или друг нормативен акт, и /или при неспазване на критериите за подбор;

- получателят на помощта не отстрани непълнотите и пропуските в срок до 10 работни дни от деня на уведомяването;

- наложи административна санкция по чл. 63, параграф 1 от Регламент за изпълнение (ЕС) № 809/2014 или по чл. 35 от Делегиран регламент (ЕС) № 640/2014;

- установи, че получателят, негов законен представител или упълномощен представител попада в някоя от категориите, определени в чл. 12, ал. 3 от Наредба 22;

- е наложена финансова корекция, определена по Наредбата за посочване на нередности, представляващи основания за извършване на финансови корекции и процентните показатели за определяне на размера на финансовите корекции по реда на Закона за управление на средствата от Европейските структурни и инвестиционни фондове;

- при извършване на проверките по букви "iii" и "V" от Раздел 2 "Контролни дейности", т. А "Процедури по одобряване на заявленията" от Приложение № I към Делегиран регламент (ЕС) № 907/2014 във връзка с чл. 48, параграф 2 от Регламент № 809/2014 ДФЗ установи, че ползвателят на помощта, подаденият от него проект или предложените за финансиране разходи не отговарят на изискванията за допустимост за подпомагане

- установи наличие на някоя от хипотезите на чл. 35 от Делегиран регламент (ЕС) № 640/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ, L, бр. 181/48 от 20 юни 2014 г.)

68.Заповедта се съобщава и може да се обжалва по реда на Административнопроцесуалния кодекс.

69.При отказ за изплащане на финансовата помощ по т.67 получателят на помощта не може да подаде друго искане за плащане за същите дейности и разходи, освен когато заповедта по т.67 е обжалвана и отменена от компетентен орган.

70. Размерът и начинът на определяне на налаганите от ДФЗ административни санкции в съответствие с изискванията по чл. 35 от Делегиран регламент (ЕС) № 640/2014 се определя въз основа на Методика за отказване и намаляване на плащанията, утвърдена от изпълнителния директор на ДФ "Земеделие" след съгласуване от министъра на земеделието, храните и горите, и се публикува на [електронната страница](about:www.dfz.bg/) на ДФЗ.

71**.**Когато размерът на определените като допустими за възстановяване разходи надхвърля размера на изплатеното авансово плащане по договора, изпълнителният директор на ДФЗ издава решение за одобрение на плащането с посочване на размера на подлежащата на изплащане финансова помощ, а в случай че е налице частичен отказ от изплащане на заявената финансова помощ - излага мотиви за частичния отказ.

72. Т.71 се прилага съответно и когато по договора не е извършено авансово плащане.

73. Когато ДФЗ установи, че размерът на определените като допустими разходи по искането за плащане налага пълно или частично възстановяване от страна на получателя на помощта на извършените по договора авансови и/или междинни плащания, изпълнителният директор на ДФЗ издава акт за установяване на публично вземане по чл. 166, ал. 2 от Данъчно-осигурителния процесуален кодекс за размера на подлежащата на възстановяване финансова помощ, като в мотивите посочва и основанията за отказа от изплащане на помощта.

**Информираност и публичност**

74**.** (1) Получателите на финансова помощ при изпълнение на стратегията за ВОМР са длъжни да осигурят публичност на дейността си и на източниците на финансиране съгласно:

1. изискванията, посочени в Единния наръчник на бенефициента за прилагане на правилата за информация и комуникация 2014 - 2020 г., съгласно приложение № 2 от Националната комуникационна стратегия за програмен период 2014 - 2020 г.;

2. приложение № ІІІ към чл. 13 от Регламент за изпълнение 808/2014 на Комисията от 17 юли 2014 г. за определяне на правила за прилагането на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ОВ, L 2274, 31 юли 2014 г.) и Регламент за изпълнение (ЕС) 2016/669 на Комисията от 28 април 2016 г. за изменение на Регламент за изпълнение (ЕС) № 808/2014 по отношение на изменението и съдържанието на програмите за развитие на селските райони, публичността на тези програми и коефициентите на преобразуване в животински единици (ОВ, L 115/33, 29 април 2016 г.);

3. раздел ІІ, точка 2.2 от Приложение ХІІ от Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ, L 347 от 20.12.2013 г.), приложими за мерките за информация и публичност.

(2) Информация по ал. 1 се публикува при спазване на изискванията на Закона за защита на личните данни, Закона за обществените поръчки и Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (ОВ, L, бр. 345, 20 декември 2013 г.) след получаване на изрично писмено съгласие от физическите лица и едноличните търговци.

**Ангажименти и други задължения на бенефициентите:**

Бенефициентите са длъжни да:

75. осигурят само в парична форма разликата между пълния размер на одобрените разходи и размера одобрената финансова помощ, посочен в административния договор;

76. да спазват изискванията и сроковете при кандидатстване за получаване на авансово или междинно плащане, посочени в настоящите условия, в административния договор, включително като прилагат към искането за плащане документите, посочени в настоящите условия и

77. да осигурят в срока за изпълнение на одобрения проект необходимите лицензи, разрешителни или регистрации за извършване на дейността по проекта или за функционирането на всички активи, когато се изискват такива съгласно действащото законодателство;

78. да подадат искане за окончателно плащане не по-късно от един месец след изтичане на срока на одобрения проект, ведно с документите, посочени в настоящите условия.

79. да изпълнят и въведат в експлоатация в срок най-късно до подаване на искането за окончателно плащане инвестициите (ако има такива), които не са предмет на подпомагане по административния договор, но са необходими за изпълнението на одобрения проект и които са посочени в приложение към административния договор;

80. да спазват разпоредбите на Закона за обществените поръчки и актовете по неговото прилагане, както и указанията на Държавен фонд „Земеделие“ - Разплащателната агенция, когато възлага обществени поръчки за изпълнение на дейностите по одобрения проект, при спазване на всички изисквания и срокове, посочени в настоящите условия.

81.Нововъзникнали непредвидени разходи за строително-монтажни работи следва да бъдат възлагани по реда на Закона за обществените поръчки в случаите, когато не са допуснати изключения. „Непредвидени разходи" са разходи, възникнали в резултат на работи и/или обстоятелства, които не е могло да бъдат предвидени при първоначалното проектиране. Същите водят до увеличаване на количествата, заложени предварително в количествените сметки към проекта, и/или до нови строително-монтажни работи, за които са спазени условията за допустимост на разходите, предназначени за постигане на целите на проекта.

82. При наложена финансова корекция за установени нарушения на Закона за обществените поръчки, да извърши за своя сметка плащанията към изпълнителите по проекта за разликата между размера на допустимите за финансово подпомагане разходи по проекта и окончателния размер на финансовата помощ.

83. Да приспадне от поисканата със заявката за плащане финансова помощ нетните приходи генерирани при изпълнението на проекта, за периода от сключване на договора до датата на подаване на заявката за окончателно плащане.

**Приложения към Условията за изпълнение:**

Декларация по чл. 25, ал. 2 от ЗУСЕСИФ

Декларация, че бенефициентът няма да упражни правото си на данъчен кредит за активи и услуги, финансирани от ПРСР 2014 - 2020 г.

Декларация от представляващия ползвателя на помощта за упражняване правото на данъчен кредит.

Декларация от представляващия ползвателя на помощта за наличие или липса на двойно финансиране

Декларация за генериране на нетни приходи по проект

Административен договор

Заявление за профил за достъп на ръководител на бенефициента до ИСУН 2020

Заявление за профил за достъп на упълномощени от бенефициента лица до ИСУН 2020